Fortællinger om global skyld: romaner og film

Skandinavere lever i global sammenhæng en priviligeret tilværelse og topper FN’s lister over ”verdens lykkeligste lande”. Samtidig føler mange skandinavere skyld, skam og ambivalens i forhold til international krigsføring, trafficking og udnyttelse af børn. Nutidens nordiske forfattere og filmregissører fungerer ofte som talerør for den sociale (dårlige) samvittighed. Vi skal læse værker af *Lars Saabye Christensen*, *Ingvar Ambjørnsen*, *Abo Rasul* (Mattias Faldbakken), *Herbjørg Wassmo*, *Sofi Oksanen*, *Margreth Olin*, *Sara Johnsen* og *Johanna Sinisalo* for at udforske disse stemmer.

Tematisk er fokus på fremstillinger af ”os” og ”de andre”, og hvordan disse kategorier smelter sammen i en globaliseringstid. Formelt er fokus på hvordan forskellige genrer og medier egner sig til at udtrykke det ubehag, den ”priviligerede” skandinaver (eller vestlige) føler. Vi udforsker social-realisme, satire, skrækromantik, m.m.

Samtidig spørger vi os selv: Hvilken funktion har fortællingerne? Skaber de forståelse, empati og tolerance? Ændrer de læsernes verdensforståelse og handlinger? Det sidste spørgsmål er interessant at stille i forhold til både voksne og børn/unge i skolen. Teoretikere inkluderer Martin Buber, Martha Nussbaum, Jacques Derrida, Sigmund Freud, Suzanne Keen m.fl.

Der indgår forfatter/-regissørbesøg i emnet.